Ĥasi-pino

La ĥasi-pino (Pinus kesiya) estas unu el la plej disvastiĝintaj pinoj en Azio. Ĝia arealo etendas sude kaj oriente de Ĥasi-Montetoj en la nordorienta barata subŝtato de Meghalajo de kie ĝi ricevis sian nomon, al pli norda Tajujo, Birmo, Laoso, plej suda Ĉinujo, Vjetnamujo kaj Filipinoj. La ĥasi-pina populacio estas speciale abunda en Barato kaj Birmo kaj tre malabunda aliloke en sia natura arealo. Ĝi estas grava plantejospecio aliloke en la mondo, ekzemple en suda Afriko kaj Sudameriko     .

La filipina populacio Luzonaj tropikaj pinaroj foje estas konata kiel Pinus insularis; tamen, la nuntempa opinio estas de konsideri ĝin la saman specion kiel P. kesya. La urbego de Baguio estas moknomita "La Urbego de Pinoj", ĉar ĝi estas konata por siaj grandaj arbareroj de tiu arbo.

 Priskribo 
eta|220ra|maldekstra|Arbaro de ĥasi-pino, Ugo-Monto, Luzono.
eta|maldekstra|220ra|Ŝelo de ĥasi-pino.
eta|200ra
Tiu orientalisa specio atingas altecon de 30-35 metroj kaj prezentas rektan, cilindran trunkon. La arboŝelo estas dika, mallume bruna, kun profundaj laŭlongaj fendetoj. La branĉoj estas fortikaj, ruĝe brunaj ekde la dua jaro, la branĉetoj estaj horizontalaj al pendantaj. La folioj estas pinglecaj, mallume verdaj, kutime faske triopaj; ili longas 15–20 cm; la faskingo longas 1–2 cm kaj persistas. La strobiloj longas 5–9 cm, estas ovformaj, kaj ofte kurbaj malsupren, foje iomete torditaj. La skvamoj de dujaraj konusoj estas densaj, kun iomete konveksa, foje akute dorna umbo (elstaraĵo). La skvamoj havas transversajn kaj laŭlongajn krestojn tra la mezo de la skvamosurfaco. La semoj estas flugilhavaj kiuj longas 6–7 mm kun flugilo de 1,5-2,5 cm. La polenado okazas dum meza printempo, kaj strobiloj maturiĝas 18-20 monatojn poste.

La ĥasi-pino kutime kreskas en unuspeciaj arbareroj aŭ mikse kun foliarboj, sed ne konstituas malfermajn pinarbarojn.

 Uzado 
La mola kaj malpeza ĥasi-pina ligno povas esti uzata por larĝa gamo de aplikadoj, inkluzive de kestoj, fibroligno, kaj provizoraj elektraj fostoj. Ĝi estas intense uzita por konstruligno, kiu estas alportita kaj el naturaj arbaroj kaj el plantejoj .
La bonkvalita rezino ne estas abunda kaj ne estis multe uzita krom dum la hispana kolonia epoko en Filipinoj por la produktado de terebintino.

 Lokaj nomoj 
Loke, ĥasi-pino estas nomata :
 birma: tʰí̃ jú
 ĉina: 思茅松 (Sīmáo sōng), laŭ la urbo Simao
 iloka: sáleng
 laosa: ຄົວ kʰúə
 vjetnama: thông ba lá

 Referencoj 

 Vidu ankaŭ 
 Nordorient-barataj kaj birmaj pinaroj

 Eksteraj ligiloj 

  Ĥasi-pino (IUCN)
  Ĥasi-pino (Gymnosperm Database)
  Studo pri la ekologio de ĥasi-pino.
  Ĥasi-pino (GRIN)
  Ĥasi-pino (NCBI)
  Ĥasi-pino (EFLORAS)

Kategorio:Pinacoj
Kategorio:Arboj
Kategorio:Orientalisa flaŭro